უნივერსიტეტის ღონისძიებების პორტალი

სოციალური და კულტურის კვლევების ინსტიტუტი ანგარიში – სამეცნიერო კვირეული ილიაუნიში 2019
2019-12-19 19:30 (Asia/Dubai)
19 დეკემბერს, 19:30 საათზე, ილიას სახელმწიფო უნივერსიტეტის E207 აუდიტორიაში ილიაუნის სოციალური და კულტურის კვლევების ინსტიტუტის დირექტორი გიორგი მაისურაძე წაიკითხავს მოხსენებას თემაზე „მაღალი ენა“ და vulgus profanum“.
მოკლე აღწერა
„მაღალი“, ანუ სალიტერატურო ენა, ნაციონალური ინტეგრაციის უმნიშვნელოვანესი ელემენტი, ამასთანავე სოციალური და ძალაუფლებრივი იერარქიების განმსაზღვრელიც არის. არასალიტერატურო ენით მეტყველება (დიალექტი, სოციოლექტი) დაქვემდებარებულობის სოციალურ სტატუსზეც მიანიშნებს. ამგვარი შიდაენობრივი იერარქიების წარმოქმნა ძალაუფლების ანალიზის თავისებურ პერსპექტივას აჩენს.
დრო: 19 დეკემბერი, 19:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

სავლე წერეთლის ფილოსოფიის ინსტიტუტის ანგარიში – სამეცნიერო კვირეული ილიაუნიში 2019
2019-12-19 19:30
19 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში გიორგი ხეოშვილი წაიკითხავს მოხსენებას „რელიგიური ანტისემიტიზმის პრობლემა XIX-XX სს. რუსულ რელიგიურ ფილოსოფიაში“.
თემის მოკლე აღწერა
ანტისემიტიზმი ისტორიული ქრისტიანობის წიაღში ჩამოყალიბებული რელიგიური და ეროვნული შეუწყნარებლობის ერთ-ერთი ყველაზე საშიში, ამასთან ფართოდ გავრცელებული ფორმაა, რომელიც ებრაელთა მიმართ მტრულ დამოკიდებულებაში გამოიხატება. საუკუნეთა მანძილზე ანტისემიტიზმი სხვადასხვა ქვეყანაში სხვადასხვა სახეს იღებდა – რელიგიური და ფსიქოლოგიური შეუწყნარებლობა, სეგრეგაცია, ებრაელთა იძულებითი გადასახლება, გენოციდე, დარბევა, უფლებათა შელახვა და სხვა. ებრაელობის პრობლემით რუსი რელიგიური მოაზროვნეების აქტიურ დაინტერესებას მნიშვნელოვნად შეუწყო ხელი იმ ფაქტმა, რომ XIX საუკუნის მანძილზე რუსული აზროვნება, უმთავრესად, ფილოსოფიის ისტორიის პრობლემებით იყო დაკავებული. რუსი ინტელექტუალების ერთი ნაწილი რუსეთის მომავალი ბედის გარკვევას ისტორიის რელიგიური ფილოსოფიის კონტექსტში ცდილობდნენ. ხოლო ის, ვინც ისტორიის ფილოსოფიის რელიგიურ საფუძველზე აგებას ცდილობს, გვერდს ვერ აუვლის საკითხს ღმერთის რჩეული ხალხის შესახებ, რომლის ისტორიაშიც ადგილი ჰქონდა ცენტრალურ რელიგიურ მოვლენას. ამასთანავე, XIX საუკუნეში შემუშავებული რუსული ნაციონალურ-მესიანისტური იდეოლოგია, ადრე თუ გვიან, აშკარად დაუპირისპირდებოდა ბიბლიური ერის რელიგიურ მესიანიზმს. ეს საკითხი რუსი რელიგიური მოაზროვნეებისათვის მათი რელიგიური შემწყნარებლობის გამოცდად იქცა. სამწუხაროდ, ეს გამოცდა ბევრმა რუსმა მოაზროვნემ ღირსეულად ვერ ჩააბარა. გ. ხეოშვილის კვლევის მიზანია ყურადღების გამახვილება ებრაელთა მიმართ რელიგიურ-მსოფლმხედველობრივი შეუწყნარებლობის იმ ზოგიერთი გამოვლინების ფაქტზე, რომელსაც XIX-XX საუკუნეების ცნობილი რუსი რელიგიური მოაზროვნეების ვლ. სოლოვიოვის, ნ. ბერდიაევის, ს. ბულგაკოვის, პ. ფლორენსკისა და ალ. ლოსევის შემოქმედებაში ჰქონდა დრო:
დრო: 19 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

გ. წერეთლის აღმოსავლეთმცოდნეობის ინსტიტუტის ანგარიში – სამეცნიერო კვირეული ილიაუნიში 2019
2019-12-19 19:00
19 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში გიორგი სანიკიძე წაიკითხავს მოხსენებას „ირან-საქართველოს ისტორიული და კულტურული ურთიერთობები“.
მომხსენებელი ისაუბრებს არქივებსა და ბიბლიოთეკებში წელს მოპოვებულ საქართველოსთან დაკავშირებულ სხვადასხვა ტიპის მასალებსა და ამ მასალების შესწავლის შედეგებზე.
დრო: 19 დეკემბერი, 19:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია და დისკუსია: „ნარკოტიკები, ნენსი რეიგანი და კლინტ ისტვუდი. ძველი ახალი შეცდომები პრევენციაში“
2019-12-19 19:00
19 დეკემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პროფესორები ჯანა ჯავახიშვილი და დავით ოთიაშვილი გამართაენ საჯარო ლექციასა და დისკუსიას თემაზე: „ნარკოტიკები, ნენსი რეიგანი და კლინტ ისტვუდი. ძველი ახალი შეცდომები პრევენციაში“.
მომხსენებლები ისაუბრებენ არალეგალური ნარკოტიკების პრევენციის გახმაურებულ მედიაკამპანიებსა და მათ შედეგებზე, მტკიცებულებით მეთოდებსა და საერთაშორისო სტანდარტებზე წამალდამოკიდებულების თავიდან აცილების საქმეში; იმაზე, თუ რა შესაძლებლობებს იძლევა საქართველოს სოციოპოლიტიკური კონტექსტი დღეს ამ თვალსაზრისით.
ღონისძიება იმართება ჯანმრთელობის დაცვის სახელმწიფო პროგრამის 2019 წლის კომპონენტის „ნივთიერებადამოკიდებულების, მათ შორის აზარტულ თამაშებზე დამოკიდებულების პრევენცია“, ფარგლებში. კომპონენტს დაავადებათა კონტროლის ეროვნული ცენტრის დაკვეთით ახორციელებს ფონდი გლობალური ინიციატივა ფსიქიატრიაში – თბილისი ილიაუნის ადიქციის კვლევების ინსტიტუტთან თანამშრომლობით.
დრო: 19 დეკემბერი, 19:00 საათი
მისამართი: ილიას სახელმწიფო უნივერსიტეტის წიგნის სახლი „ლიგამუსი“ (ი. ჭავჭავაძის გამზირი N32)
დასწრება თავისუფალია.

ბიოფიზიკის ინსტიტუტის ანგარიში – სამეცნიერო კვირეული ილიაუნიში 2019
2019-12-19 18:30
19 დეკემბერს, 18:30 საათზე, ილიას სახელმწიფო უნივერსიტეტის E207 აუდიტორიაში ილიაუნის ბიოფიზიკის ინსტიტუტის მკვლევარი, დოქტორი ლევან ლომიძე წაიკითხავს მოხსენებას „მონომოლეკულურ ოთხმაგსპირალურ დნმ-ზე დაფუძნებული დნმ ნანოსტრუქტურები“.
თემის მცირე აღწერა
დნმ ნანოტექნოლოგიები ძირითადად დაფუძნებულია უოტსონ-კრიკის ფუძეთა წყვილებზე, მათი როგორც ამოცნობის მექანიზმები, ასევე სტრუქტურული ელემენტები. ეს ზღუდავს მის სტრუქტურულ მრავალფეროვნებას და დნმ-ის თვითაწყობის დროს უშვებს უზუსტობებს. დნმ დუპლექსების ალტერნატივად შეგვიძლია განვიხილოთ დნმ კვადრუპლექსები. GGGTGGGTGGGTGGG (G3T) თანმიმდევრობა წარმოქმნის პარალელურ კვადრუპლექსს, თიმიდინით ყულფის პოზიციაში. ვაჩვენეთ, რომ ჰომოპოლიმერს, რომელიც შედგება (G3T) მონომერული ერთეულებისაგან, აქვს უნარი, დაიკეცოს უწყვეტ, უჩვეულოდ სტაბილურ მონომოლეკულურ ოთხმაგსპირალურ დნმ-ად (tetrahelical monomolecular DNA (tmDNA)). ამის გათვალისწინებით დნმ კვადრუპლექსებს აქვთ უნარი შეცვალონ დნმ ნანოტექნოლოგიები უშეცდომო, თვითაწყობადი, გრძელი სტაბილური მოლეკულების ფორმირებით. მონომოლეკულურ ოთხმაგსპირალურ დნმ-ის სტრუქტურას აქვს ნანოტექნოლოგიებში სამშენებლო მასალად გამოყენების პოტენციალი. tmDNA არის მონომოლეკულური სტრუქტურა, რომელიც (i) მარტივად პროგრამირებადია, (ii) ხასიათდება ხელსაყრელი თერმოდინამიკითა და კინეტიკით და (iii) შეცდომებისგან თავისუფალია. შედეგად, tmDNA-ს დნმ ნანოტექნოლოგიებში გამოყენების დიდი პოტენციალი აქვს. განხილული იქნება tmDNA პოლიმერების ენზიმატური მეთოდით მიღება და AFM ვიზუალიზაცია.
დრო:19 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

დ. უზნაძის ფსიქოლოგიის ინსტიტუტის ანგარიში – სამეცნიერო კვირეული ილიაუნიში 2019
2019-12-18 19:30
18 დეკემბერს, 19:30 საათზე, ილიას სახელმწიფო უნივერსიტეტის T 102 აუდიტორიაში ანა მაყაშვილი წაიკითხავს მოხსენებას „სტერეოტიპები, როგორ ისტორიული წინაპირობა: სოციალური კლასის ხატი პოსტკომუნისტურ და კაპიტალისტურ საზოგადოებებში“.
სტერეოტიპის შინაარსის მოდელის მიხედვით, გარეჯგუფები მათდამი სტეროტიპული დამოკიდებულების ორი განზომილების – სითბოსა და კომპეტენციის – გადაკვეთაზე მიღებული ოთხი ტიპიდან ერთ-ერთის მეშვეობით ხასიათდება. კვლევაში შედარებულია 38 კაპიტალისტური და 9 პოსტკომუნისტური ქვეყნის, მათ შორის საქართველოს, მოსახლეობის სტერეოტიპები და ნაპოვნია სხვაობები, რომლებიც ამ ქვეყნებში არსებული კონტექსტით აიხსნება. მაგალითად, პოსტკომუნისტურ ქვეყნებში უფრო მაღალია მუშებისადმი დადებითი და მდიდრებისადმი უარყოფითი დამოკიდებულება .
დრო: 18 დეკემბერი, 19:30 საათი
ადგილმდებარეობა: T102 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი
დასწრება თავისუფალია.

ლინგვისტურ კვლევათა ინსტიტუტის ანგარიში – სამეცნიერო კვირეული ილიაუნიში 2019
2019-12-18 19:00
18 დეკემბერს, 19:00 საათზე, ილიას სახელმწიფო უნივერსიტეტის ლინგვისტურ კვლევათა ინსტიტუტი სამეცნიერო კვირეულის ფარგლებში წარადგენს ანგარიშს „ბოდლეს ბიბლიოთეკის უორდროპების ფონდში დაცული ქართული ხელნაწერების ციფრული დოკუმენტირების პრინციპები“.
მომხსენებლები: პროფესორი ნინო დობორჯგინიძე, და ასოცირებული პროფესორი ირინა ლობჟანიძე.
ლინგვისტურ კვლევათა ინსტიტუტი წარადგენს მოხსენებას, რომელშიც განხილული იქნება ძველი ქართული ტექსტური მემკვიდრეობის დოკუმენტირებისა და კვლევის პრობლემატიკა; პროფესორი ირინა ლობჟანიძე ისაუბრებს ბოდლეს ბიბლიოთეკაში, უორდროპების კოლექციაში დაცული ძველი ქართული ხელნაწერების ელექტრონული პორტალის შექმნის პროექტზე, აღნიშნულ პროექტს ერთობლივად ახორციელებს ილიას სახელმწიფო უნივერსიტეტი, ოქსფორდის უნივერსიტეტი და ბოდლეს ბიბლიოთეკა. პროექტი დაფინანსებულია შოთა რუსთაველის ეროვნული სამეცნიერო ფონდის მიერ.
დრო: 18 დეკემბერი, 19:00 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

ბავშვის განვითარების ინსტიტუტის ანგარიში – სამეცნიერო კვირეული ილიაუნიში 2019
2019-12-18 18:30
18 დეკემბერს, 18:30 საათზე, ილიას სახელმწიფო უნივერსიტეტის T102 აუდიტორიაში ნინო ცინცაძე, თამთა დამენია და თამარ კალხიტაშვილი წაიკითხავენ მოხსენებას “ბავშვის ენის ათვისების კორპუსი”
დრო: 18 დეკემბერი, 18:30 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

თეორიული ფიზიკის ინსტიტუტის ანგარიში – სამეცნიერო კვირეული ილიაუნიში 2019
2019-12-18 18:00
18 დეკემბერს, 18:00 საათზე, ილიას სახელმწიფო უნივერსიტეტის T102 აუდიტორიაში ეკატერინე დადიანი წაიკითხავს მოხსენებას „დაგვიანების ფუნქციის” გამორთვის ანალიზური მეთოდი დამუხტული ნაწილაკთა წრიული ნაკადისთვის“.
თემის მოკლე აღწერა
წარმოდგენილ კვლევაში განხილულია მაღალი ენერგიის დამუხტულ ნაწილაკთა ნაკადის მოძრაობა წრიულ უსასრულოდ გრძელ მილში, უსასრულოდ სქელი გამტარი კედლებით. ეს ნაწილაკები მოძრაობის დროს ელექტრომაგნიტურად ურთიერთქმედებენ ერთმანეთთან და გარემოსთან. შედეგად წარმოიქმნება ელექტრომაგნიტური ველი, რომელსაც ვუწოდებთ „დაგვიანების ველს“, რომელიც, თავის მხრივ, მოქმედებს თავად დამუხტულ ნაკადზე და წარმოქმნის არამდგრადობებს. ამას უდიდესი მნიშვნელობა აქვს ისეთი დიდი ამაჩქარებლებისთვის, როგორიცაა, მაგალითად, LHC. ნაპოვნია განტოლებები, რომლებიც ანალიზურად აღწერენ „დაგვიანების ფუნქციებს“. მიღებული შედეგები შედარებულია კომპიუტერული ალგორითმით ImdepanceWake2D მიღებულ შედეგებთან.
მიხეილ გელენავა წაიკითხავს მოხსენებას „რადიაციული ეფექტების გათვალისწინებით სტანდარტული მოდელის რეალისტური მინიმალური გაფართოება ნეიტრინოს რეალისტური მინიმალური გაფართოება ნეიტრინოს რეალისტური მასებით“.
ელემენტარული ნაწილაკების ფიზიკის სტანდარტული მოდელი შეიცავს ნეიტრინოებს როგორც უმასო ნაწილაკებს, თუმცა ამ საუკუნის დასაწყისში ექსპერიმენტულად დადასტურდა ნეიტრინოს ოსცილაციები, რაც ამტკიცებს, რომ ნეიტრინოები სულაც არ არიან უმასო ნაწილაკები. სტანდარტული მოდელის გაფართოება ნეიტრინოს მასის გენერაციით თანამედროვე ფიზიკის ერთ-ერთი მნიშვნელოვანი პრობლემაა. არსებობს არაერთი მექანიზმი და მოდელი, რომლებიც ნეიტრინოს რეალისტური მასების გენერაციას ისახავს მიზნად. ამ კვლევის მიზანია მინიმალისტური მოდელის აგება, რომელშიც მასების გენერაციისთვის გამოყენებული იქნება როგორც სისოუს მექანიზმი, ასევე მასის რადიაციული გენერაცია.
დრო: 18 დეკემბერი, 18:00 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

გიორგი ჭაუჭიძის საჯარო ლექცია „13 მიზეზი რატომ უნდა გახდე მასწავლებელი?“
2019-12-18 16:00
18 დეკემბერს, 16:00 საათზე, მასწავლებლების ეროვნული ჯილდოს კამპანიის ფარგლებში განათლების კოალიციის ორგანიზებით მასწავლებლების ეროვნული ჯილდოს 2019 წლის გამარჯვებული, ილიას სახელმწიფო უნივერსიტეტის კურსდამთავრებული გიორგი ჭაუჭიძის წაიკითხავს საჯარო ლექციას თემაზე: „13 მიზეზი რატომ უნდა გახდე მასწავლებელი?“
მომხსენებლის შესახებ

გიორგი ჭაუჭიძე, ილიას სახელმწიფო უნივერსიტეტის კურსდამთავრებული, მარნეულის N2 საჯარო სკოლის ქართულის, როგორც მეორე ენის, და ისტორიის მასწავლებელია. 2019 წელს იგი მასწავლებლის ეროვნული ჯილდოს გამარჯვებული გახდა.
პროექტის შესახებ
„მასწავლებლის ეროვნული ჯილდო“ – კონკურსი ყოველწლიურად იმართება განათლების კოალიციის ინიციატივით. ილიას სახელმწიფო უნივერსიტეტი განათლების კოალიციასთან დადებული მემორანდუმის საფუძველზე 2019 წლიდან მასწავლებლების ეროვნული ჯილდოს ოფიციალური მხარდამჭერი გახდა. მემორანდუმი ითვალისწინებს განათლების კოალიციის მიერ ორგანიზებული პროექტის „მასწავლებლის ეროვნული ჯილდო“ მხარდაჭერასა და ორგანიზაციების თანამშრომლობას კონკურსის წარმართვასთან დაკავშირებული ღონისძიებების უზრუნველყოფის საკითხებში.
პროექტის შესახებ დეტალური ინფორმაცია ხელმისაწვდომია ბმულზე: shorturl.at/GIN05
დრო: 18 დეკემბერი, 16:00-17:30 სთ.
ადგილმდებარეობა: ტექნოლოგიების კორპუსი, T102 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი
დასწრება თავისუფალია.

ქიმიური ბიოლოგიის ინსტიტუტის ანგარიში – სამეცნიერო კვირეული ილიაუნიში 2019
2019-12-17 19:30
17 დეკემბერს, 19:30 საათზე, ილიას სახელმწიფო უნივერსიტეტის E207 აუდიტორიაში ნელი დათუკიშვილი წაიკითხავს მოხსენებას თემაზე: „გენმოდიფიცირებული ორგანიზმები და მათი დეტექცია საკვებში“.
თემის მოკლე მიმოხილვა
გენეტიკურად მოდიფიცირებული ორგანიზმები (გმო) და მათგან მიღებული საკვები პროდუქტები შექმნილია თანამედროვე ბიოტექნოლოგიით გენური ინჟინერიის გამოყენებით. გმო-ს მონიტორინგი აქტუალურია ჯანმრთელობისა და გარემოს დაცვისათვის, პროდუქტების ავთენტურობისა და უვნებლობის შეფასებისათვის, საკვების ეტიკეტირებისათვის, საკანონმდებლო მოთხოვნების შესრულებისათვის, მომხმარებლის თავისუფალი არჩევანისათვის. ილიაუნის მეცნიერებმა შეისწავლეს გენმოდიფიცირებული და შესაბამისი ველური მცენარეების გენომური დნმ-ები როგორც თესლებში, აგრეთვე პროცესირებულ საკვებში. ეს მცენარეებია: სიმინდი, სოია, ხორბალი, პამიდორი და კარტოფილი. კვლევის შედეგად იდენტიფიცირდა სახეობისა და გმ-ხაზების სპეციფიური ახალი დნმ-მარკერები, შემუშავდა მულტიპლექსური პოლიმერაზული ჯაჭვური რეაქციის (პჯრ) მეთოდები და დნმ-მიკროარეები გმო-ს ზუსტი და სწრაფი დეტექციისათვის საკვებში.
დრო: 17 დეკემბერი, 19:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ქიმიური ბიოლოგიის ინსტიტუტის ანგარიში – სამეცნიერო კვირეული ილიაუნიში 2019
2019-12-17 19:00
17 დეკემბერს, 19:00 საათზე, ილიას სახელმწიფო უნივერსიტეტის E207 აუდიტორიაში გიგა გამყრელიძე წაიკითხავს მოხსენებას: „მიო-ინოზიტოლი – ეპილეფსიური განმუხტვები და ეპილეპტოგენეზი: ელექტროფიზიოლოგია და ბიოქიმია“.
თემის მცირე აღწერა
მიო-ინოზიტოლის ანტი-კონვულსიური და ანტიეპილეტოგენური თვისებები პირველად ქიმიური ბიოლოგიის ინსტიტუში ჩატარებულმა კვლევებმა გამოავლინა. ლექციაზე განხილული იქნება მიო-ინოზიტოლის მოქმედების ორი ახლი ასპექტი: მოკლევადიანი ეფექტები გამოწვეულ ეპილეფსიურ განმუხტვებზე და გრძელ-ვადიანი ეფექტები ეპილეპტოგენეზის მოლეკულურ მახასიათებლებზე.
დრო: 17 დეკემბერი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ფუნდამენტური და ინტერდისციპლინარული მათემატიკური კვლევების ინსტიტუტის ანგარიში – სამეცნიერო კვირეული ილიაუნიში 2019
2019-12-17 18:30
17 დეკემბერს, 18:30 საათზე, ილიას სახელმწიფო უნივერსიტეტის E207 აუდიტორიაში გიორგი ხიმშიაშვილი წაიკითხავს მოხსენებას თემაზე: „ექსტრემალური ამოცანები სასრული წერტილოვანი კონფიგურაციებისთვის“.
თემის მოკლე მიმოხილვა
ოპტიმალური კონფიგურაციების ზოგიერთი მახასიათებელი თვისება და მიღებული შედეგების გამოყენება ოპტიმალური კონექტორების აგების ამოცანაში და წერტილოვანი კონფიგურაციების ელექტროსტატიკური ინტერპრეტაციის ამოცანაში, რომელსაც აქვს საინტერესო გამოყენებები იონური ხაფანგების მართვის თეორიაში.
დრო: 17 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

„ინვესტიციის დაცვის მექანიზმების ევოლუცია და პრობლემური ასპექტები საქართველოში“ – წიგნის პრეზენტაცია
2019-12-17 18:30
17 დეკემბერს, 18:30 საათზე, ილიას სახელმწიფო უნივერსიტეტის B201 დარბაზში გაიმართება წიგნის „ინვესტიციის დაცვის მექანიზმების ევოლუცია და პრობლემური ასპექტები საქართველოში“ პრეზენტაცია.
წიგნის ავტორები არიან: დავით მაისურაძე, ირაკლი შაკიაშვილი, მაგდა ლაზიშვილი, ირინა იამანიძე, ლუკა კოდუა, რედაქტორი – შალვა პაპუაშვილი.
წიგნი შექმნილია შოთა რუსთაველის ეროვნული სამეცნიერო ფონდის მიერ დაფინანსებული კვლევის ფარგლებში [გრანტის ნომერი: YS-2016-50; პროექტის სახელწოდება: „ინვესტიციის დაცვის მექანიზმები საბაზრო ეკონომიკაზე დაფუძნებული საკორპორაციო სამართლის მიხედვით“]. კვლევა განხორციელდა ილიას სახელმწიფო უნივერსიტეტის სამართლის სკოლის კოორდინირებით.
წიგნში მიმოხილულია საკორპორაციო სამართალში ინვესტიციის დაცვის რამდენიმე ძირითადი მექანიზმი, ასევე გაანალიზებუია გადახდისუუნარობის სამართლის სხვადასხვა ასპექტი, ფართოდ არის გამოყენებული დუინგ ბიზნესის მეთოდოლოგია და ქართული და უცხოური სასამართლო პრაქტიკის მაგალითები.
პრეზენტაციაზე წიგნები დარიგდება უსასყიდლოდ.
დრო: 17 დეკემბერი, 18:30 საათი
ადგილმდებარეობა: B201 დარბაზი (ი. ჭავჭავაძის გამზ. N32), ილაის სახელმწიფო უნივერსიტეტი
დასწრება თავისუფალია.

ეკოლოგიის ინსტიტუტის ანგარიში – სამეცნიერო კვირეული ილიაუნიში 2019
2019-12-17 18:00
17 დეკემბერს, 18:00 საათზე, ილიას სახელმწიფო უნივერსიტეტის E207 აუდიტორიაში ნათია კოპალიანი წაიკითხავს მოხსენებას „გლობალური ფილოგეოგრაფიული და სხვა ძაღლისებრებთან შერევის პატერნები მგლებში“
თემის მცირე აღწერა
მომხსენებელი მოკლედ მიმოიხილავს თანამედროვე მგლების ფილოგეოგრაფიას, ისაუბრებს მგლის პოპულაციურ სტრუქტურაზე სხვა სახეობებთან შერევის გავლენასა და მისი დეტექციაზე, ძაღლების თანამედროვე ჯიშების კავშირზე მგლების ერთ-ერთ გადაშენებულ ხაზთან.
საუბარი შეეხება ასევე საქართველოში მგლის სდა ტურის არეალების გაფართოვების საკითხს და მსხვილი ძუძუმწოვრების ეკოლოგიისა და კონსერვაციის პროგრამის სხვა პროექტებსა და მათ მთავარ შედეგებს.
დრო: 17 დეკემბერი, 18:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

სამართლის სკოლის სამეცნიერო ჟურნალის „საკონსტიტუციო სამართლის მიმოხილვა“ მე-13 ნომრის პრეზენტაცია
2019-12-17 17:00
2019 წლის 17 დეკემბერს, სამშაბათს, 17:00 საათზე, ილიაუნის წიგნის სახლ „ლიგამუსში” გაიმართება ილიას სახელმწიფო უნივერსიტეტის სამართლის სკოლის სამეცნიერო ჟურნალის „საკონსტიტუციო სამართლის მიმოხილვა“ მე-13 ნომრის პრეზენტაცია. ნომერი ეძღვნება ადამიანის უფლებების დაცვას სისხლის სამართალში.
პრეზენტაციას გახსნის ილიას სახელმწიფო უნივერსიტეტის სამართლის სკოლის პროფესორი, ჟურნალის სარედაქციო კოლეგიის თავმჯდომარე გიორგი პაპუაშვილი.
სტატიების ავტორებთან დისკუსიას გაუძღვება ჟურნალის მთავარი რედაქტორი, სამართლის სკოლის მოწვეული პედაგოგი გიორგი ჩიტიძე. დისკუსიის მონაწილე სტატიათა ავტორები – დავით კვაჭანტირაძე (ადვოკატი, საქართველოს იურიდიული ფირმების ასოციაციის დირექტორი), საბა ბრაჭველი (სისხლის სამართლის მართლმსაჯულების დეპარტამენტის უფროსის მოადგილე, სახალხო დამცველის აპარატი), გიორგი ქვარაია (დოქტორანტი, თბილისის სახელმწიფო უნივერსიტეტი) – ისაუბრებენ ისეთ მნიშვნელოვან საკითხებზე, როგორებიცაა: სისხლის სამართლის საერთაშორისო სასამართლო და საქართველოს სიტუაციის გამოძიება, პირადი ცხოვრების უფლების დაცვა სისხლის სამართალში, მოსამართლის როლი დანაშაულის პროვოცირების საკითხების გამოკვლევისას და სხვ.
ჟურნალი გამოიცემა გაერთიანებული ერების ორგანიზაციის ადამიანის უფლებათა უმაღლესი კომისრის ოფისის,ამერიკის შეერთებული შტატების საერთაშორისო განვითარების სააგენტოსა (USAID) და საქართველოს ღია საზოგადოების ფონდის მხარდაჭერით.
ღონისძიებაზე გაიცემა ჟურნალის მიმდინარე ნომერი. ელექტრონული ვერსია კი იხილეთ აქ.
„სახელმწიფო სტიპენდიები სტუდენტებს“ პროგრამის ფარგლებში ღონისძიებაში მონაწილეობა შეფასდება 1%-ით.
დრო: 17 დეკემბერი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ.N32), ილიას სახელმწიფო უნივერსიტატი
დასწრება თავისუფალია.

ეკოლოგიის ინსტიტუტის ანგარიში – სამეცნიერო კვირეული ილიაუნიში 2019
2019-12-16 19:00
16 დეკემბერს, 19:00 საათზე, ილიას სახელმწიფო უნივერსიტეტის E207 აუდიტორიაში დავით თარხნიშვილი წაიკითხავს მოხსნებას „მოლეკულურ-გენეტიკური მეთოდების გამოყენება ბიომრავალფეროვნების კვლევებში: ილიაუნის 11-წლიანი გამოცდილება“.
თემის მოკლე აღწერა
დნმ-ის კვლევა ბოლო 25-30 წლის განმავლობაში გახდა რუტინული ტექნიკა, რომელიც დანერგილია დასავლეთის უნივერსიტეტების უმრავლესობაში და რომელიც გამოიყენება სხვადასხვა სამეცნიერო ამოცანის გადასაწყვეტად. ილიას სახელმწიფო უნივერსიტეტში მოლეკულური ლაბორატორია 2007 წელს დაინერგა და ბოლო 12 წლის განმავლობაში ინტენსიურად გამოიყენება ზოოლოგიურ, ეკოლოგიურ, ევოლუციურ და ანტროპოლოგიურ კვლევებში – იმ სამეცნიერო მიმართულებებში, რომლებშიც ილიაუნი ლიდერობს არა მხოლოდ საქართველოში, არამედ მთლიანად კავკასიის რეგიონში. 2019 წელს ამ ტექნიკის გამოყენებით მომზადდა სულ ცოტა 5 ახალი სამეცნიერო სტატია, რომლებიც დაიბეჭდება წამყვან სამეცნიერო ჟურნალებში. აღსანიშნავია, რომ ბოლო წლებში ვამუშავებთ გენეტიკურ ლაბორატორიაში არა მხოლოდ ჩვენ მიერ მოპოვებულ მონაცემებს, არამედ მეზობელ ქვეყნებში (და არა მხოლოდ) მოღვაწე კოლეგები რეგულარულად მოგვმართავენ თანამშრომლობის თხოვნით. მოლეკულური ტექნოლოგიები ყოველწლიურად იხვეწება, სამწუხაროდ, ყოველთვის ვერ ვახერხებთ ისეთი დონის სამეცნიერო პროდუქტის შექმნას, რომელიც შეიძლება მიიღოს უმაღლესი რეიტინგის საერთაშორისო სამეცნიერო გამოცემებმა. გერმანიის მთავრობასთან თანამშრომლობა გვაძლევს იმედს, რომ 2020 წელს ჩვენთან დაინერგება ახალი ტექნიკა, რომლის მეშვეობით ათვისებული იქნება გენომური ტექნოლოგიები.
დრო: 16 დეკემბერი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ილიაუნის გამოთვლითი ცენტრის ანგარიში – სამეცნიერო კვირეული ილიაუნიში 2019
2019-12-16 18:00
16 დეკემბერს, 18:00 საათზე, ილიას სახელმწიფო უნივერსიტეტის E207 აუდიტორიაში ერეკლე მაღრაძე ისაუბრებს გამოთვლითი ცენტრის რეზურსებზე, რისთვის გამოიყენეს ეს ცენტრი და რისთვის გამოყენებას გეგმავენ, რა თანამშრომლობის გაღრმავებას და რომელი მიმართულებით განვითარებას აპირებენ ცენტრის მუშაობაში, ასევე რა უნდა შეიცვალოს მომავალი წლიდან, უფრო ეფექტური და პრაქტიული მუშაობისთვის.
დრო: 16 დეკემბერი, 18:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ილიას სახელმწიფო უნივერსიტეტის სამეცნიერო-კვლევითი საქმიანობის ანგარიში 2019
2019-12-16 16:43
16-23 დეკემბერს ილიას სახელმწიფო უნივერსიტეტი დაინტერესებულ საზოგადოებას მიმდინარე სამეცნიერო-კვლევითი საქმიანობის ანგარიშს წარუდგენს.
სამეცნიერო-კვლევითი პროექტების პრეზენტაციების სერია 16 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში (ქ. ჩოლოყაშვილის გამზ. N 3/5) გაიხსნება და ერთი კვირა გაგრძელდება.
16 დეკემბერს, 18:00 საათზე, კვირეულს გახსნის ილიას სახელმწიფო უნივერსიტეტის რექტორი, პროფესორი გიგა ზედანია და 2019 წლის სამეცნიერო-კვლევითი საქმიანობის შემაჯამებელ ანგარიშს წარადგენს ილიას სახელმწიფო უნივერსიტეტის რექტორის მოადგილე, პროფესორი ნინო დობორჯგინიძე.
16-23 დეკემბერს საკუთარ სამეცნიერო კვლევით პროექტებს წარადგენენ ილიას სახელმწიფო უნივერსიტეტის მკვლევრები. სულ 22 სამეცნიერო-კვლევითი პროექტის პრეზენტაცია გაიმართება.
დეტალური განრიგი
16 დეკემბერი, E 207 აუდიტორია

ინსტიტუტი

აქტივობა

18:00 საათი

• გახსნა
• 2019 წლის სამეცნიერო-კვლევითი საქმიანობის შემაჯამებელი ანგარიში
მომხსენებელი: რექტორის მოადგილე, პროფესორი ნინო დობორჯგინიძე

18:30 საათი

გამოთვლითი ცენტრი

მოხსენება: ილიაუნის გამოთვლითი ცენტრი
მომხსენებელი: ერეკლე მაღრაძე
ვრცლად…

19:00 საათი

ეკოლოგიის ინსტიტუტი

მოხსენება: მოლეკულურ-გენეტიკური მეთოდების გამოყენება ბიომრავალფეროვნების კვლევებში: ილიაუნის 11-წლიანი გამოცდილება
მომხსენებელი: დავით თარხნიშვილი
ვრცლად…

17 დეკემბერი, E 207 აუდიტორია

ინსტიტუტი

აქტივობა

18:00 საათი

ეკოლოგიის ინსტიტუტი

მოხსენება: გლობალური ფილოგეოგრაფიული და სხვა ძაღლისებრებთან შერევის პატერნები მგლებში
მომხსენებელი: ნათია კოპალიანი
ვრცლად…

18:30 საათი

ფუნდამენტური და ინტერდისციპლინარული მათემატიკური კვლევების ინსტიტუტი

მოხსენება: ექსტრემალური ამოცანები სასრული წერტილოვანი კონფიგურაციებისათვის
მომხსენებელი: გიორგი ხიმშიაშვილი
ვრცლად…

19:00 საათი

ქიმიური ბიოლოგიის
ინსტიტუტი

მოხსენება: მიო-ინოზიტოლი – ეპილეფსიური განმუხტვები და ეპილეპტოგენეზი: ელეტროფიზიოლოგია და ბიოქიმია
მომხსენებელი: გიგა გამყრელიძე
ვრცლად…

19:30 საათი

ქიმიური ბიოლოგიის
ინსტიტუტი

მოხსენება: გენმოდიფიცირებული ორგანიზმები და მათი დეტექცია საკვებში
მომხსენებელი: ნელი დათუკიშვილი
ვრცლად…

18 დეკემბერი, T 102 აუდიტორია

ინსტიტუტი

აქტივობა

18:00 საათი

თეორიული ფიზიკის
ინსტიტუტი

მოხსენება: „დაგვიანების ფუნქციის” გამოთვის ანალიზური მეთოდი დამუხტული ნაწილაკთა წრიული ნაკადისთვის / რადიაციული ეფექტების გათვალისწინებით სტანდარტული მოდელის რეალისტური მინიმალური გაფართოება ნეიტრინოს რეალისტური მასებით
მომხსენებელი: ეკატერინე დადიანი / მიხეილ გელენავა
ვრცლად…

18:30 საათი

ბავშვის განვითარების
ინსტიტუტი

მოხსენება: ბავშვის ენის ათვისების კორპუსი
მომხსენებლები: ნინო ცინცაძე / თამთა დამენია /თამარ კალხიტაშვილი

ვრცლად…

19:00 საათი

ლინგვისტურ კვლევათა ინსტიტუტი

მოხსენება: ბოდლეს ბიბლიოთეკის უორდროპების ფონდში დაცული ქართული ხელნაწერების ციფრული დოკუმენტირების პრინციპები
მომხსენებლები: ირინა ლობჟანიძე/ნინო დობორჯგინიძე
ვრცლად…

19:30 საათი

დ.უზნაძის
ფსიქოლოგიის ინსტიტუტი

მოხსენება: სტერეოტიპები, როგორისტორიულიწინაპირობა: სოციალურიკლასისხატიპოსტკომუნისტურდაკაპიტალისტურსაზოგადოებებში
მომხსენებელი: ანა მაყაშვილი
ვრცლად…

19 დეკემბერი, E 207 აუდიტორია

ინსტიტუტი

აქტივობა

18:00 საათი

ს. წერეთლის
ფილოსოფიის ინსტიტუტი

მოხსენება: რელიგიური ანტისემიტიზმის პრობლემა XIX-XX სს. რუსულრელიგიურ ფილოსოფიაში
მომხსენებელი: გიორგი ხეოშვილი
ვრცლად…

18:30 საათი

ბიოფიზიკის ინსტიტუტი

მოხსენება: მონომოლეკულურ ოთხმაგსპირალურ დნმ-ზე დაფუძნებული დნმ ნანოსტრუქტურები
მომხსენებელი: ლევან ლომიძე
ვრცლად…

19:00 საათი

გ. წერეთლის აღმოსავლეთმცოდნეობის ინსტიტუტი

მოხსენება: ირან-საქართველოს ისტორიული და კულტურული ურთიერთობები
მომხსენებელი: გიორგი სანიკიძე

ვრცლად…

19:30 საათი

სოციალური და კულტურის კვლევების ინსტიტუტი

მოხსენება: „მაღალი ენა“ და vulgus profanum მომხსენებელი: გიორგი მაისურაძე
ვრცლად…

20 დეკემბერი, T 102 აუდიტორია

ინსტიტუტი

აქტივობა

18:00 საათი

ასტროფიზიკური კვლევები

მოხსენება: მითის და რეალობის ზღვარზე: გრავიტაციულ ტალღებით “დანახული” სამყარომომხსენებელი: თინა კახნიაშვილი
ვრცლად…

18:30 საათი

ზოოლოგიის ინსტიტუტი

მოხსენება: 2019 წელი ზოოლოგიის ინსტიტუტში და სამომავლო პერსპექტივები
მომხსენებელი: ლევან მუმლაძე
ვრცლად…

19:00 საათი

ბოტანიკის ინსტიტუტი

მოხსენება: მცენარის მარილგამძლეობის ბიოქიმიურ-ფიზიოლოგიური საფუძვლებიმომხსენებელი: გულნარა ბადრიძევრცლად…

19:30 საათი

ეკოლოგიის ინსტიტუტი

მოხსენება: პესიმალური ეკოლოგიური ფაქტორების ცვალებადობა და მათი კავშირი მცენარეულ მრავალფეროვნებასთან ყაზბეგის რეგიონის (ცენტრალური კავკასიონი) ჰიფსომეტრულ და ექსპოზიციურ გრადიენტებზე
მომხსენებლები: თამარ ჯოლოხავავრცლად…

23 დეკემბერი, E 207 აუდიტორია

ინსტიტუტი

აქტივობა

18:00 საათი

ძილ-ღვიძილის ციკლის შემსწავლელი თენგიზ ონიანის ლაბორატორია

მოხსენება: ძილ-ღვიძილის ციკლის სტრუქტურისა და ძილის ეეგ მაჩვენებლების ლონგიტუდური კველევა მოზარდებში/ იმპლიციტური მეხსიერების ფორმირების დინამიკა აქტიური განრიდების ამოცანის არასრულად დასწავლისას ვირთაგვებშიმომხსენებლები: ნატო დარჩია / თინათინ ჩარექიშვილი, თამთა ნეკაშვილი და ნიკო ონიანივრცლად…

18:30 საათი

პოლიტოლოგიის ინსტიტუტი

მოხსენება: თბილისი- ღია თუ დახურული ქალაქი?
მომხსენებელი: ლევან ხუციშვილი
ვრცლად…

19:00 საათი

დემოგრაფიისა და
სოციოლოგიის ინსტიტუტი

მოხსენება: მიგრაციის ძირითადი სოციალურ-ეკონომიკური შედეგები თანამედროვე საქართველოშიმომხსენებელი: იოსებ არჩვაძევრცლად…

19:30 საათი

დედამიწის შემსწავლელ მეცნიერებათა ინსტიტუტი

მოხსენება: კავკასიაში დედამიწის ქერქის სისქის კვლევამომხსენებელი: თეა გოდოლაძე ვრცლად…

საინფორმაციო შეხვედრა ცენტრალური ევროპის უნივერსიტეტის შესახებ
2019-12-16 14:00
16 დეკემბერს, 14:00 საათზე, ილიას სახელმწიფო უნივერსიტეტის E207 აუდიტორიაში საერთაშორისო განათლების ცენტრის პროგრამების მენეჯერი, ცენტრალური ევროპის უნივერსიტეტის კოორდინატორი საქართველოში, ნათია ნანავა გამართავს საინფორმაციო შეხვედრას ცენტრალური ევროპის უნივერსიტეტის პროგრამებისა და დაფინანსების შესაძლებლობების შესახებ.
ამ დროისთვის ცენტრალური ევროპის უნივერსიტეტისათვის გამოცხადებულია მიღება 48 სამაგისტრო და სადოქტორო პროგრამაზე სხვადასხვა მიმართულებით.
აღნიშნულ პროგრამებზე განაცხადის შეტანისათვის კანდიდატს აუცილებელია ჰქონდეს ინგლისური ენის საერთაშორისო სერტიფიკატი (iBT TOEFL – 88; IELTS – 6,5; Pearson Test of English (Academic) – 59; Cambridge English: C2 Proficiency & Cambridge English: C1 Advanced – 180; Euroexam Academic – Pass).

დრო: 16 დეკემბერი, 14:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. 3/5), ილიას სახელმწიფო უნივერსიტეტი
დასწრება თავისუფალია.

დავით ჩეჩელაშვილის ლექცია: „როგორ იქმნება ინოვაციური პროდუქტები“
2019-12-13 19:00
13 დეკემბერს, 19:00 საათზე, ილიას სახელმწიფო უნივერსიტეტის S101 აუდიტორიაში ზუმაუთ პრე-აქსელერატორის პრე-აქსელერაციის პროგრამის მონაწილე გუნდებისთვის ილიაუნის მოწვეული ლექტორი, პრე-აქსელერაციის პროგრამის მენტორი დავით ჩეჩელაშვილი წაიკითხავს ლექციას თემაზე: ,,როგორ იქმნება ინოვაციური პროდუქტები.“
პრე-აქსელერაციის პროგრამა ხორციელდება ბრიტანეთის საბჭოს მიერ დაფინანსებული პროგრამის „შემოქმედებითი ნაპერწკალი: სამეწარმეო განათლების პროგრამა უმაღლესი სასწავლებლებისთვის” ფარგლებში ილიას სახელმწიფო უნივერსიტეტის პარტნიორ ოდლრიჯის ინსტიტუტისა და ბრისტოლის უნივერსიტეტთან თანამშრომლობით. ასევე საქართველოს ინოვაციებისა და ტექნოლოგიების სააგენტოსა (ჯიტა) და აშშ-ის საელჩოს საგრანტო პროექტის ,,Paving the Way to Knowledge-based Economy: Enhancing University Research and Entrepreneurial Skills in Georgia” მხარდაჭერით.
პროგრამა აგებულია ევროპის ყველაზე გამოცდილი B2B აქსელერატორის Startup Wise Guys რეკომენდაციებითა და სილაბუსით.
მომხსენებლის შესახებ
დავით ჩეჩელაშვილს, მეწარმეს, 1999 წლიდან რამდენიმე სტრატეგიული და ბიზნესის განვითარებაზე პასუხისმგებელი პოზიცია უკავია უმაღლესი ტექნოლოგიების მწარმოებელ საწარმოებში. მისი გამოცდილება ეფუძნება უმთავრესად ისეთი დისციპლინების ცოდნას, როგორებიცაა: იმერციული ვიზუალიზაცია, VR/AR, 3D სტერეოსისტემების მარკეტინგულ ინდუსტრიებში, როგორც საცალო, ისე საგანმანათლებლო სფეროებში, დანერგვა.
დავით ჩეჩელაშვილი კომპანია NEUR Optics-ისა და iZ3D-ის ერთ-ერთი დამაარსებელია.
როგორც სტრატეგიული აღმასრულებელი, იგი განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ისევე როგორც NEUR Optics-სა და iZ3D-ში. მას აქვს საცალო სავაჭრო წარმომადგენლობის, სადისტრიბუციო არხების შექმნისა და სტრატეგიული პარტნიორობის გამოცდილება როგორც მცირე (X6D, Neurok, iZ3D), ისე მსხვილი კომპანიებისთვის (MicroAge, Deloitte & Touche, Renaissance Capital).
2014 წლიდან ილიას სახელმწიფო უნივერსიტეტის მოწვეული ლექტორი და ტექნოლოგიების კომერციალიზაციის ოფისის მარკეტინგისა და ბიზნესის განვითარების სპეციალისტია, ასევე – პორტუგალიის სტარტაპ ბრაგასა და ინოვაციებისა და ტექნოლოგიების სააგენტოს მენტორი. ამასთან მუდმივად უწევს კონსულტაციას სტარტაპებს.

დრო: 13 დეკემბერი, 19:00 საათი
ადგილმდებარეობა: S101 აუდიტორია (გ. წერეთლის ქ. N3), ილიას სახელმწიფო უნივერსიტეტი

საჯარო ლექცია „რამდენად ახლოსაა ხელოვნური ინტელექტი ბუნებრივთან“
2019-12-12 19:00
12 დეკემბერს, 19:00 საათზე, ვაკის მედიათეკაში ილიას სახელმწიფო უნივერსიტეტის ასოცირებული პროფესორი ერეკლე მაღრაძე წაიკითხავს საჯარო ლექციას თემაზე: ,,რამდენად ახლოსაა ხელოვნური ინტელექტი ბუნებრივთან“.
თემის მოკლე აღწერა:
1956 წელს ჯონ მაკარტიმ ტერმინი „ხელოვნური ინტელექტი“ გამოიყენა თავის ნაშრომში, რომელიც შეეხებოდა ინტელექტის/ცნობიერების შესწავლას და მისი ძირითადი კომპონენტების კომპიუტერში დანერგვას. ტერმინი „ხელოვნური ინტელექტი“ 1956 წელს გამოჩნდა, თუმცა მოაზროვნე ან მოფიქრალი მანქანების შექმნის იდეა ადრეც არსებობდა, კერძოდ, ალან ტიურინგმა ამის შესახებ ისაუბრა ნაშრომში Computing Machinery and Intelligence, რომელშიც დასვა ხელოვნური ინტელექტის, როგორც დარგისთვის უმნიშვნელოვანესი შეკითხვა: შეუძლიათ თუ არა გამომთვლელ მანქანებს აზროვნება? ამ კითხვაზე დადებითი ან უარყოფითი პასუხის გაცემა რთულია, რადგან თვითონ აზროვნების განმარტებაა რთული. შეიძლება აზროვნება განვიხილოთ, როგორც სამყაროსთან კომუნიკაციის შედეგი, რასაც მივყავართ ლუდვიგ ვიტგენშტაინის ნაშრომებამდე ან, არსებობის შედეგად, მივყავართ დეკარტემდე. ეს რთული და სიღრმისეული კითხვა სხვანაირადაც იყო გაგებული, კერძოდ, დაფუძნდა ტიურინგის პრიზი – მეცნიერებს შეეძლოთ წარედგინათ თავიანთი შექმნილი მექანიზმები, რომლებსაც უნდა ეთამაშათ „იმიტაციის თამაში” და გაევლოთ ტიურინგის ტესტი, წარმატების შემთხვევაში, პრიზად მიიღებდნენ 100 000 დოლარს. ტიურინგის კითხვის ამგვარმა ინტერპრეტაციამ დიდწილად განაპირობა თანამედროვე ხელოვნური ინტელექტის მსგავსი სისტემების შექმნა და ე. წ., მანქანური სწავლების, დიდი მონაცემები ? ანალიტიკისა და მონაცემთა მეცნიერების განვითარების ახალ სტადიაზე გადასვლა. თუმცა არის კი ეს სწორი გზა ხელოვნური ინტელექტის შექმნისკენ? ცალსახა პასუხის გაცემა ძნელია.
არსებობს მეორე მიდგომაც მოფიქრალი მანქანების შესაქმნელად, კერძოდ, ნეირომეცნიერები და ბიოინფორმატიკოსები ცდილობენ გაიგონ როგორც ადამიანის, ასევე ცხოველების ტვინის ფუნქციონირების სიღრმისეული მექანიზმები, ანუ ცდილობენ ამოხსნან აზროვნების ფიზიკა, რაც შემდგომ საშუალებას მოგვცემს, შევქმნათ მოაზროვნე მანქანა.
მოხსენებაში საუბარი იქნება ამ ორ მიმართულებაზე, კერძოდ, მათში გამოყენებული ტექნოლოგიებისა და მიღწევების და პერსპექტივების შესახებ,, პირველი: რამდენად ახლოს ვართ, რომ სწორად შევიცნოთ, რა არის ბუნებრივი ინტელექტი და მეორე: რამდენად შორს ვართ, რომ შევქმნათ მისი ანალოგი.
მომხსენებლის შესახებ:
2006 წელს ერეკლე მაღრაძემ წარჩინებით დაამთავრა ივანე ჯავახიშვილის სახელობის სახელმწიფო უნივერიტეტის გამოყენებითი მათემატიკის ფაკულტეტი, 2009 წელს – მაგისტრატურა სოხუმის სახელმწიფო უნივერსიტეტში საინფორმაციო ტექნოლოგიებისა და სტატისტიკის მიმართულებით, 2008 წლიდან ჩართული იყო ცერნის ატლას ექსპერიმენტში. 2011 წელს განაგრძო დოქტორანტურა გიოტინგენის უნივერსიტეტის, ფიზიკის მეორე ინსტიტუტის, ცერნის ატლას ექპსერიმენტის ჯგუფში, სადაც 2015 წელს დაიცვა სადოქტორო დისერტაცია დიდი გამოთვლითი სისტემების ავტომატიზაციის შესახებ მანქანური სწავლების ტექნოლოგიების გამოყენებით.
შემდგომ მუშაობდა კარლსრუეს ტექნოლოგიური უნივერსიტეტის ჭკვიანი მონაცემების ინოვაციების ლაბორატორიაში მანქანური სწავლების პროცესის დანერგვასა და წარმართვაზე სხვადასხვა ინდუსტრიულ თუ სამეცნიერო სფეროში მრავალფეროვანი პლატფორმების გამოყენებით, მათ შორის IBM Watson ტექნოლოგიის გამოყენებითაც.
2016-2018 წლებში ხელმძღვანელობდა დიდი მონაცემებისა და ავტომატიზაციის მიმართულებას გერმანულ სტარტაპკომპანიაში, სადაც წარმატებით დაინერგა თანამედროვე დიდი მონაცემებისა და მონაცემთა ნაკადების ანალიზის ტექნოლოგიები. 2018 წლიდან ილიაუნის კომპიუტერულ მეცნიერებათა მიმართულების ასოცირებული პროფესორი და გამოთვლითი ცენტრის ხელმძღვანელია; კითხულობს მანქანური სწავლების, ხელოვნური ინტელექტისა და ავტომატიზაციის კურსებს სან დიეგოს სახელმწიფო უნივერსიტეტი – საქართველოში; დაინტერესებულია ხელოვნური ინტელექტისა და მანქანური სწავლების ტექნოლოგიებით.
დრო: 12 დეკემბერი, 19:00 საათი
ადგილმდებარეობა: ვაკის მედიათეკა
დასწრება თავისუფალია.

საინფორმაციო შეხვედრა უნგრეთის სასტიპენდიო პროგრამის შესახებ
2019-12-11 13:30
11 დეკემბერს, 13:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ უნგრეთის საგანგებო და სრულუფლებიან ელჩი საქართველოში, ქალბატონ ვიქტორია ჰორვატი და უნგრეთის საელჩოს კონსული, ქალბატონი ანიკო ფარკაში, განათლების საერთაშორისო ცენტრის წარმომადგენელთან ერთად გამართავენ საინფორმაციო შეხვედრას უნგრეთის სასტიოპენდიო პროგრამა – Stipendium Hungaricum-ის შესახებ.
მოგახსენებთ, რომ პროგრამის ფარგლებში მიმდინარეობს განაცხადების მიღება 2020-21 აკადემიური წლისათვის.
უნგრეთის მთავრობის სტიპენდია “Stipendium Hungaricum” დაარსდა 2013 წელს უნგრეთის მთავრობის მიერ. პროგრამის მიზანია უცხოელი სტუდენტების რაოდენობის ზრდა უნგრეთში, უნგრული უმაღლესი საგანმანათლებლო დაწესებულებების წახალისება და საერთაშორისო ასპარეზზე გაყვანა საუკეთესო უცხოელი სტუდენტების მოსაზიდად.
პროგრამით სარგელობა შესაძლებელია შემდეგ საფეხურებზე: ბაკალავრიატი, მაგისტრატურა, დოქტორანტურა, ინტეგრირებული ხუთწლიანი მაგისტრატურა, სახელოვნებო მიმართულება.
დეტალური ინფორმაცია პროგრამის შესახებ იხილეთ ბმულზე: https://bit.ly/2PtuJFw
განაცხადის წარდგენის ბოლო ვადაა 2019 წლის 15 იანვარი.

სამუშაო ენა: ინგლისური
დრო: 11 დეკემბერი, 13:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას
სახელმწიფო უნივერსიტეტი
დასწრება თავისუფალია.

კონფერენცია „დიალოგი: განათლება და ჯანდაცვა“
2019-12-11 12:27
13 დეკემბერს, 15:00-დან 18:30 საათამდე, ილიას სახელმწიფო უნივერსიტეტის მედიცინის სკოლის ორგანიზებით სასტუმრო Rooms Hotel Tbilisi-ის საკონფერენციო დარბაზში Garden Hall გაიმართება კონფერენცია „დიალოგი: განათლება და ჯანდაცვა“.
კონფერენციაში, რომელიც პანელური დისკუსიის ფორმატში ეწყობა, მონაწილეობას მიიღებენ დარგის ქართველი და უცხოელი ექსპერტები.
I პანელი: სამედიცინო განათლების გამოწვევები საქართველოში
თემები:
თანამედროვე მედიცინის საგანმანათლებლო პროგრამების იმპლემენტაცია, კლინიკური უნარების განვითარება და პრაქტიკა სამედიცინო განათლების დიპლომამდელ საფეხურზე; დიპლომისშემდგომი კლინიკური კვალიფიკაცია და უწყვეტი პროფესიული განვითარება საქართველოში.
სპიკერები:
ირმა მანჯავიძე, ალექსანდრე ცისკარიძე, მიხეილ ოკუჯავა, გიორგი ბერია, ტიერი ბერნი
II პანელი: ჯანდაცვის სფეროს გამოწვევები საქართველოში
თემები:
სამედიცინო მომსახურების ხარისხი საქართველოში; ადამიანური რესურსების საკითხები ჯანდაცვის სფეროში; ფინანსური ხელმისაწვდომობა და დაზღვევა; პაციენტისა და ექიმის უფლებები საქართველოში.
სპიკერები:
გიორგი გოცაძე, თენგიზ ვერულავა, გივი ჯავაშვილი, ნია გიუაშვილი, ტიერი ბერნი
მომხსენებლების შესახებ:
ირმა მანჯავიძე, პროფესორი, მედიცინის დოქტორი; კლინიკური უნარებისა და მულტიდისციპლინური სიმულაციის ცენტრის ხელმძღვანელი (თბილისის სახელმწიფო სამედიცინო უნივერსიტეტი)
ალექსანდრე ცისკარიძე, პროფესორი, მედიცინის დოქტორი, პინეო სამედიცინო ეკოსისტემის ნევროლოგიური სამსახურის ხელმძღვანელი; ევროპის ნევროლოგიური საზოგადოებისა და მსოფლიოს ნევროლოგთა ფედერაციის წევრი (ივანე ჯავახიშვილის თბილისის სახელმწიფო უნივერსიტეტი)
მიხეილ ოკუჯავა, პროფესორი, მედიცინის მეცნიერებათა დოქტორი, აკად. ფ. თოდუას სამედიცინო ცენტრის ნეიროდიაგნოსტიკის და ნეირომეცნიერების განყოფილების სამეცნიერო ხელმძღვანელი. საქართველოს ნეირომეცნიერთა და სამედიცინო სპეციალობების ასოციაციების წევრი (ილიას სახელმწიფო უნივერსიტეტი)
გიორგი ბერია, დიპლომირებული მედიკოსი, საზოგადოებრივი ჯანდაცვის მაგისტრი; კლინიკური უნარების ლაბორატორიისა და ტრენინგცენტრის დირექტორი (ნიუ ვიჟენ უნივერსიტეტი და საუნივერსიტეტო ჰოსპიტალი)
გიორგი გოცაძე, მედიცინის დოქტორი, საერთაშორისო ორგანიზაციის „გლობალური ჯანდაცვის სისტემები“ აღმასრულებელი დირექტორი (საერთაშორისო ფონდ კურაციოს პრეზიდენტი)
თენგიზ ვერულავა, პროფესორი, მედიცინის დოქტორი, აკად. გ. ჩაფიძის სახ. გადაუდებელი კარდიოლოგიის ცენტრის მეცნიერებისა და უწყვეტი განათლების დეპარტამენტის დირექტორი; საერთაშორისო რეფერირებადი ჟურნალის „ჯანდაცვის პოლიტიკა, ეკონომიკა და სოციოლოგია“ რედაქტორი (ილიას სახელმწიფო უნივერსიტეტი)
ნია გიუაშვილი, ასისტენტ-პროფესორი, მედიქლაბ ჯორჯია ჰოსპიტლის ხარისხის მართვის სამსახურის უფროსი, დაავადებათა კონტროლის ეროვნული ცენტრის არაგადამდები დაავადებების დეპარტამენტის მრჩეველი (საქართველოს უნივერსიტეტი)
გივი ჯავაშვილი, პროფესორი, მედიცინის დოქტორი, საოჯახო მედიცინის დეპარტამენტის ხელმძღვანელი; „საქართველოს ბიოეთიკის ეროვნული საბჭოს” თავმჯდომარე (თბილისის სახელმწიფო სამედიცინო უნივერსიტეტი)
ტიერი ბერნი, პროფესორი, ტრანსპლანტოლოგიის დეპარტამენტის ხელმძღვანელი, პანკრეასის და კუნძულების ტრანსპლანტაციის პროგრამის დირექტორი, უჯრედული ტრანსპლანტაციის ცენტრის ხელმძღვანელი; ევროპის ორგანოთა ტრანსპლანტაციის საზოგადოების ყოფილი პრეზიდენტი; ჟენევის უნივერსიტეტის მედიცინის ფაკულტეტის ყოფილი ვიცე-დეკანი (ჟენევის უნივერსიტეტი (შვეიცარია)

კონფერენციის პროგრამა:

ადამიანის უფლებათა ღია გაკვეთილი – სად იწყება ბოლოს და ბოლოს ადამიანის უნივერსალური უფლებები?
2019-12-10 16:00
ადამიანის უფლებათა ღია გაკვეთილი ყოველწლიურად ადამიანის უფლებათა საერთაშორისო დღეს ტარდება და სპეციალურად სკოლის მოსწავლეებისთვის დაგეგმილი ღონისძიებაა. მისი მიზანია, მოსწავლეებმა სტუდენტებისგან მოისმინონ ადამიანის ძირითად უფლებათა და თავისუფლებათა შესახებ, ისაუბრონ მათი დაცვის მნიშვნელობასა და აუცილებლობაზე, დასვან მათთვის საინტერესო შეკითხვები და ჩაერთონ დისკუსიაში.
ადამიანის უფლებათა ღია გაკვეთილი არის სივრცე, სადაც მოზარდები შეძლებენ მათთვის ყველაზე მნიშვნელოვანი და პრობლემური საკითხების გაზიარებას, რომელთან გამკლავებაც მათ ყოველდღიურად უწევთ, და მიიღებენ ინფორმაციას საკუთარი უფლებების შესახებ.
მომხსენებლები: ომარ ისაევი, ვიკა დარსალია, მარი დევიძე, ლაშა ოქრუაშვილი, ხატია ცეცხლაძე, ანა ებანოიძე, მარიამ გაბრიჩიძე, ნუცა მაზანაშვილი ილიას სახელმწიფო უნივერსიტეტის სამართლის სკოლის საბაკალავრო საფეხურის სტუდენტები ზურაბ შელია, მარიამ ჯიქია, ცოტნე ხვიჩია – ილიას სახელმწიფო უნივერსიტეტის სამართლის სკოლის სამაგისტრო საფეხურის სტუდენტები.
დრო: 10 დეკემბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი” (ი. ჭავჭავაძის გამზირი N32)
დასწრება თავისუფალია.

„ახალი სკოლის” მოდელის პრეზენტაცია და დისკუსია
2019-12-10 13:00
10 დეკემბერს, 13:00 საათზე, ილიას სახელმწიფო უნივერსიტეტის G106 აუდიტორიაში ინოვაციური განათლების კვლევითი ცენტრის ინიციატივით გაიმართება შეხვედრა ეროვნული სასწავლო გეგმების დეპარტამენტთან, რომელიც წარმოადგენს „ახალი სკოლის“ მოდელს.
პრეზენტაციაზე მოხსენებებით წარდგებიან:

ნიკოლოზ სილაგაძე – „რა არის ახალი ახალი სკოლის მოდელში“
თამარ ჯაყელი – „ახალი სკოლის მოდელი და კონსტრუქტივისტული პედაგოგიკა“
სანდრო ასათიანი – „ტექნოლოგიები, როგორც ინსტრუმენტი სწავლა-სწავლების პროცესში“
ია აფთარაშვილი – „მოსწავლეზე ორიენტირებული შეფასება“
სალომე დაბრუნდაშვილი – „ახალი ელექტრონული რესურსები“

„ახალი სკოლის“ მოდელი, როგორც განათლების სისტემაში მიმდინარე რეფორმის ნაწილი, ეფუძნება მოსწავლეზე ორიენტირებულ, კონსტრუქტივისტულ საგანმანათლებლო პრინციპებს და ემსახურება, უპირველეს ყოვლისა, სკოლების ავტონომიურობის ხარისხის გაზრდას.
„ახალი სკოლის“ მოდელს წამოადგენს ესგ-ის დეპარტამენტის სამუშაო ჯგუფი.
შეხვედრის დასასრულს გაიმართება დისკუსია.

დრო: 10 დეკემბერი, 13:00 საათი
ადგილმდებარეობა: G106 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი
დასწრება თავისუფალია.

ტრენინგკურსი „შერეული სწავლება და სწავლა სტუდენტების სწავლის შედეგების გასაუმჯობესებლად“
2019-12-10 11:23
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „შერეული სწავლება და სწავლა სტუდენტების სწავლის შედეგების გასაუმჯობესებლად“ (Blended Teaching Learning: Improving Students Outcomes), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის ასოცირებული პროფესორი არჩილ აბაშიძე, მოწვეული მასწავლებელი გიგა ხოსიტაშვილი და საბუნებისმეტყველო მეცნიერებათა და მედიცინის ფაკულტეტის ასოცირებული პროფესორი ელენე ჟურავლიოვა.
ტრენინგები გაიმართება
11, 12 და 13 დეკემბერს, 15:00-დან 19:00-საათამდე, E102 აუდიტორიაში.
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

„არც ერთი წელი სიკვდილის შემთხვევათა გარეშე“ – საჯარო დისკუსია შრომის უსაფრთხოებაზე
2019-12-09 19:00
მაღაროში ყოველი ჩასვლისას ველოდებით ჯანმრთელობის დაზიანებას ან სიკვდილს” – ეს 30 წლის ქართველი მაღაროელის სიტყვებია საერთაშორისო ორგანიზაცია Human Rights Watch-ის ანგარიშიდან „არც ერთი წელი სიკვდილის შემთხვევათა გარეშე – საქართველოში შრომის ბაზრის წლების განმავლობაში დერეგულირება საფრთხეს უქმნის მაღაროელებს“, რომელიც ორგანიზაციამ 2019 წლის აგვისტოში საქართველოში მშრომელთა უფლებრივი მდგომარეობის შესახებ გამოქვეყნა. ანგარიშში აღწერილია, რა ზიანს აყენებს შრომის უსაფრთხოების დაბალი სტანდარტები და სახელმწიფოს ლიმიტირებული კონტროლი მშრომელთა უსაფრთხოებას.
საჯარო დისკუსიაზე ვისაუბრებთ Human Rights Watch-ის ანგარიშში აღწერილ შემთხვევებზე, ქვეყანაში შრომის კანონმდებლობასთან დაკავშირებულ გამოწვევებზე, შრომის უსაფრთხოების მნიშვნელობასა და იმ ნაბიჯებზე, რომლებიც სახელმწიფომ დასაქმებულთა უსაფრთხოების უზრუნველსაყოფად და კანონმდებლობის დასახვეწად გადადგა.
მომხსენებელი: გიორგი გოგია, Human Rights Watch-ის წარმომადგენელი სამხრეთ კავკასიაში
მოდერატორი: თამთა აშორტია, ილიას სახელმწიფო უნივერსიტეტის სამართლის სკოლის სამაგისტრო საფეხურის სტუდენტი
დრო: 9 დეკემბერი, 19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
დასწრება თავისუფალია.

ქალები სამხედრო სფეროში
2019-12-09 15:00
9 დეკემბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება შეხვედრა თემაზე: „ქალები სამხედრო სფეროში?“.
რა სირთულეებს აწყდებიან ქალები სამხედრო სფეროში? რა პოლიტიკა არსებობს უსაფრთხოების სექტორში ქალთა კარიერული განვითარების ხელშეწყობისთვის? როგორ უნდა ასრულებდეს სახელმწიფო ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციებს, რომელთა მოთხოვნაა ქალთა გაზრდილი მონაწილეობა გადაწყვეტილების მიმღებ დონეზე უსაფრთხოების სექტორსა და სამშვიდობო მოლაპარაკებებში. როგორია ამერიკის შეერთებული შტატების გამოცდილება?
ამ საკითხებზე სასაუბროდ ილიაუნის გენდერული ძალადობის აღმოფხვრის 16-დღიანი გლობალური კამპანიის დასკვნით ღონისძიებაზე ამერიკის შეერთებული შტატების თავდაცვის ატაშე, პოლკოვნიკი სტეფანი ბეგლი გვეწვევა.
მომხსენებლები: პოლკოვნიკი სტეფანი ბეგლი
თამუნა ქაროსანიძე, სამოქალაქო საზოგადოების განვითარებისა და მოქალაქეთა ჩართულობის პროგრამის ხელმძღვანელი, თავდაცვის მინისტრის ყოფილი მოადგილე (2012-2014)
მოდერატორი: გიგა ზედანია, ილიაუნის რექტორი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.

დრო: 9 დეკემბერი, 15:00 საათი
ადგილმდებარეობა: წიგნის სახლი „ლიგამუსი” (ი. ჭავჭავაძის გამზ. N32), ილიას სახელმწიფო უნივერსიტეტი
2019 წელი

''Cadillac Dreams''- კინოჩვენება და დისკუსია
2019-12-06 19:00
„ოცნებები კადილაკზე”/Cadillac Dreams ახალგაზრდა რეჟისორის, ელენე მიქაბერიძის ფილმია ოცნებებსა და თავისუფლებაზე. ფილმი მოგვითხრობს 15 წლის მოზარდის ცხოვრებაზე. ის ოკუპირებულ აფხაზეთში ცხოვრობს და ყველაფერზე მეტად ენგურს გადაღმა, საზაფხულო ბანაკში წასვლა სურს. ეს არის კამერის ობიექტივით დანახული ამბავი საოკუპაციო ხაზით შემოსაზღვრულ ტერიტორიაზე, სადაც ადამიანის უფლებები მყიფე მოცემულობაა, ოცნებები კადილაკზე კი – ძალიან შორეული.
ფილმი გადაღებულია საერთაშორისო არასამთავრობო ორგანიზაცია Truth Hounds-ის პროექტისთვის No Future Land ბაქოში ნორვეგიის საელჩოს ფინანსური მხარდაჭერით.
მომხსენებელი: ანა წურწუმია, პოსტსაბჭოთა სივრცის კონფლიქტების მკვლევარი
ლევან ასათიანი, Amnesty International-ის წარმომადგენელი სამხრეთ კავკასიაში
მოდერატორი: თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 6 დეკემბერი,19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
დასწრება თავისუფალია.
